Kusić

**Kusić** je naselje u Srbiji u opštini Bela Crkva u Južnobanatskom okrugu. Prema popisu iz 2011. bilo je 1164 stanovnika.

## Geografija
Naselje se nalazi uz samu državnu granicu sa Rumunijom, od koje je udaljen samo pola kilometara, a od Bele Crkve je udaljen oko 5 kilometara.
 
## Historija
Kusić tokom svoje istorije više puta je menjalo svoje ime.
* Godine:
* 1383. Kuzik
* 1427. Kuzaak
* 1427. Kuzak
* U XVI.veku Kuszith
* 1716. Kusić
* 1872. Kussics
* 1918. Kusić
Kuzik se prvi put pominje 1383. i 1384. godine kao posed porodice De Jank u Krašovanskom komunitetu. Prema predanju, Kusićani su poreklom iz Srbije. Većina današnjih rodova u Kusiću bilo je naseljeno još u 18. veku. 
Nedelju dana posle proglašenja Banatske republike osnovana i Kusićka republika. Ova republika je u potpunosti predstavljala osoben način ispoljavanja ideja Oktobarske revolucije na banatskom prostoru.

Prva crkva je sagrađena već 1747. godine, a sagradio ju je Vukmir Nikolajević, oberknez od Oršave do Pančeva, koja je 22.juna (po starom kalendaru ) 1747.g. osveštena. Takođe u Kusiću bila su dva sveštenika. Vukmir je obnovio i manastir Kusić, koji je izgrađen u XIV veku kao metoh manastira Studenice. 
Godine 1774. Kusić je pripojen Ilirsko-banatskoj, a 1776.g. postao sedište kompanije i dobio nemačku školu, koja je za vreme turskog rata (1788 ) uništena požarom. Tada je izgorela i crkva i prestala nemačka škola. Usled upada Turaka i broj stanovnika je opao. Dok je 1782.g bilo 1601 stanovnik, 1802.g ima jedva 1186 stanovnika. A već do 1810.g je brojni porast stanovništva bio vrlo veliki, pa je te iste godine popisano 2435 duša. Ali zatim nastala stagnacija, a 1848.g bilo je svega 2339 duša. U leto 1848.g kada su opkolili Belu Crkvu, izvršili Srbi, 20. i 30. avgusta, navale sa kusićkog reduta na belocrkvanske mađarske pozicije. Ali 17. oktobra Mađari potisnu Srbe, koji su žilavo branili svoje položaje, pri čemu su selo i crkva oštećeni vatrom.

Godine 1854. popisane su u Kusiću samo 2094 duše, a u kompaniji (5 sela) 7478. Kusićani se od ranije bave vinogradarstvom. Godine 1881. osnovao je Anton Ulman radionicu čeličnih i gvozdenih alata. Godine 1893. prišao je veliki deo stanovništva cocijalističkoj partiji. Godine 1921.popisan je 2501 stanovnik, od kojih je bilo: Srba-2128; Slovaka-28; Ostalih Slovena-14; Rumuna-91; Nemaca-22; Mađara-1; Ostali većinom Romi – 224 Stanovnika Godine 1918. ušla srpska vojska u Kusić, koja je pripojen Torontalskoj-tamiškoj županiji. Prilikom povlačenja granice pripojena su Rumuniji kusićka brda > i >.

## Demografija
U naselju Kusić živi 1063 punoletna stanovnika, a prosečna starost stanovništva iznosi 38,9 godina (37,9 kod muškaraca i 39,9 kod žena). U naselju ima 436 domaćinstava, a prosečan broj članova po domaćinstvu je 3,12.

Ovo naselje je uglavnom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Korišćena Literatura
# Istorijiski preglad Podunavske Oblasti Banatski deo napisao: Feliks Mileker bibliotekar i kustos gradske biblioteke i muzeja u Vršcu 1928.
# Letopis Opština u južnom Banatu: *Banatska mesta i običaji* Marina M.(Beč 1999).
Letopis period 1812 – 2009 g. Sastavio od Pisanih tragova, Letopisa, po predanju o Banatskih mesta i običaji nastanak sela ko su bili Dosenjenici čime se bavili meštani.

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)